|  |  |
| --- | --- |
|  | Aftagerpanelmøde Filosofi |
|  | Dato: 20-08-2015 |
|  | Tidsrum: 14:00-16:00  Lokale: Sokrates |

Referat Aftagerpanelmøde Filosofi

**Deltagere**

Caroline Schaffalitzky de Muckadell (CS), Michael Skaanning (MS), Morten Gad (MG), Louise Schou Rasmussen (LSR), Susanne Margrethe Jakobsen Tinley (SMJT), Cille Worm (CW), Anne-Lise Mortensen (referent)

**Fraværende med afbud**

Helle Thylkjær Henriksen, Jesper Haarby Jørgensen, Mads Peter Christensen, Karl-Henrik Jørgensen.

**Fraværende uden afbud**

Mikkel Holm Sørensen, Morten Hansen, Signe Wolsgård Krøyer.

**1. Godkendelse af dagsorden**

Dagsorden blev godkendt. Pkt. 5 blev ændret til orienteringspunkt.

**2. Godkendelse af referat fra sidste møde (20.05.15)**

Referatet blev godkendt.

**3. Meddelelser og orienteringer**

CS orienterede om den dimensionering, studiet er blevet underlagt. BA-optaget for 2015 er 82 studerende. KA-optaget kendes pt. ikke. Der vil fortsat være fokus på at reducere frafaldet på studiet. Der igangsættes forskellige initiativer, der skal sikre, at de mest motiverede studerende optages (fx optagelses test pr. 2017). Der indføres en studiestartsprøve som pilotforsøg ved optaget 2015.

SDU har foretaget en undersøgelse af studiemiljø/studiekultur. Undersøgelsen viser, at studerende ved humaniora i gennemsnit kun bruger 22 timer om ugen på undervisning og på forberedelse til undervisning. Undersøgelsen vil blive diskuteret internt på SDU i den kommende tid, og det forventes at forskellige forventningsafstemmende tiltag vil blive sat i værk, så studerende bliver opmærksomme på, at det betragtes som fuldtidsarbejde svarende til 37 timer om ugen at være studerende.

**4. Revision af kommissorium**

CS opfordrede de fremmødte eksterne deltagere til at komme med deres umiddelbare holdning til bedste form/sammensætning/udbytte/bidrag til aftagerpanelet.

De eksterne deltagere var enige om at kunne bidrage til panelet som brobygger mellem studiet og erhvervslivet. Der var enighed om, at det ville være en god idé at variere møderne, så der blandt årets møder var enkelte tema-møder.

Der var også bred enighed om, at panelets deltagere bør være personer med kendskab til filosofistudiet. Panelet er åbent for at udvide antallet af medlemmer. Eventuelt med repræsentanter fra undervisningssektoren og relevante NGOer.

**5. Alumnenetværk**

SMJT orienterede om de foreløbige planer for opstart af Alumnenetværk. SDU’s eget alumnenetværk er så småt kørende. SMJT og CS forventer at kunne få hjælp via dette netværk med fx kontaktoplysninger på alumnerne. Foreløbig opstart af netværket er planlagt til 06.11.15 i forbindelse med Forskningens Dag. SMJT orienterer aftagerpanelets medlemmer når konceptet for alumnenetværket er fastlagt.

**6. Projektorienteret forløb**

Punktet blev udsat til det kommende møde, men man enedes om at panelets eksterne deltagere til bidrage med eksempler på relevante projekter til fremtidig inspiration. Bidragene kan evt tage udgangspunkt i emner som de nuværende kandidatstuderende beskæftiger sig med.

**7. Datoer for kommende møder**

Panelet besluttede at ændre mødefrekvensen til 2 gange årligt. Næste møde vil være i marts 2016 og forventes afholdt i København. Der blev udtrykt ønske om at få tilsendt invitationen som mødeindkaldelse i Outlook.

**8. Eventuelt**

Intet under dette punkt.

Caroline Schaffalitzky de Muckadell

*Studieleder* / Anne-Lise Mortensen

*Sekretær*